Το διαμέρισμα είναι πλήρως ανακαινισμένο, πολύ καθαρό και ιδιαίτερα καλαίσθητο. Μπορεί άνετα να φιλοξενήσει 4-5 άτομα. Έχει δυο μεγάλες τηλεοράσεις στα δύο υπνοδωμάτια και πολύ μεγάλο και όμορφο γραφείο. Ξεπέρασε τις προσδοκίες μου, αυτές που δημιουργήθηκαν από τις φωτογραφίες του. Είναι κέντρο-απόκεντρο. Σε απόσταση όχι μεγαλύτερη των 100 περίπου μέτρων βρίσκεται το δικαστικό μέγαρο Θεσ/νίκης, καθώς και στάσεις διαφόρων γραμμών λεωφορείων, καταστήματα και πιάτσα ΤΑΧΙ. Η περιοχή σφύζει από ζωή, ιδιαίτερα τις καθημερινές. Παρά ταύτα το διαμέρισμα είναι πολύ ήσυχο και απολαμβάνεις κάθε στιγμή ξεκούρασης. Ο τρόπος παράδοσης και απόδοσης του διαμερίσματος είναι πρωτοποριακός, διακριτικός και ιδιαίτερα πρακτικός. Ο Γιώργος είναι εξαιρετικός, η επικοινωνία και συνεργασία μαζί του άμεση και αποτελεσματική. Τον ευχαριστούμε θερμά.